कपिल शर्मा ने शेयर किया बचपन का किस्सा, बोले- मैंने जीप सब्जी के ठेले में लड़ा दी थी
Bollywood Actor and comedian Kapil Sharma recalled his childhood days - एक्टर और कॉमेडियन कपिल शर्मा ने हाल ही में अपने बचपन के दिनों को याद किया। इस दौरान कपिल ने बताया कि बचपन में एक बार उन्हें अपने पिता जीतेंद्र कुमार पंज से बहुत जोरदार मार पड़ी थी
एक्टर और कॉमेडियन कपिल शर्मा ने हाल ही में अपने बचपन के दिनों को याद किया। इस दौरान कपिल ने बताया कि बचपन में एक बार उन्हें अपने पिता जितेंद्र कुमार पंज से बहुत जोरदार मार पड़ी थी। इतना ही नहीं कपिल ने कहा कि उस वक्त उन्हें पूरे मोहल्ले ने पिटते हुए देखा था।
कपिल ने बिना पूछे चलाई थी पिता की जीप 
‘द कपिल शर्मा शो के लेटेस्ट एपिसोड में दिग्गज एक्टर राज बब्बर अपनी फैमिली के साथ बतौर गेस्ट पहुंचे थे। इस दौरान कपिल ने अपने बचपन का वाक्या शेयर किया।
मेरे पिता दोस्त के साथ बैठकर शराब पी रहे थे
बातचीत में उन्होंने कहा- 'ये तब की बात है जब मैं करीब 15 साल का था। मेरे पिता अपने दोस्त के साथ पुलिस जीप पर आए थे और उन्होंने गाड़ी की चाबी टेबल पर रख दी। वो अपने दोस्त के साथ बैठकर शराब पी रहे थे कि इतने में मैं बर्फ देने के बहाने आया और मैंने वहां से चाबी उठा ली और जाकर जीप पर बैठ गया।
मेरे पिता बाहर आए और मुझे पीटना शुरू कर दिया
‘मैंने वहां चाबी उठाई और जीप स्टार्ट कर दी, जबकि मुझे गाड़ी चलाना बिल्कुल भी नहीं आता था। जीप स्टार्ट होते ही जाकर सब्जी वाले ठेले से टकरा गई।’
उस पर रखी सारी सब्जियां हवा में उड़ी और गिर गईं। मैं जब तक सब्जियां उठाता, तब तक पिता जी आ गए।'
कपिल ने आगे कहा- 'ये सब फिल्मों में ही होता है, जब माता-पिता आकर बच्चे से हालचाल लेते हैं। मेरे साथ ऐसा कुछ नहीं हुआ, मेरे पिता जी मुझे मुझे पीटना शुरू कर दिया, पूरा मोहल्ला उस वक्त मुझे पिटता हुआ देख रहा था। कपिल का ये किस्सा सुनकर वहां बैठी ऑडियंस जोर-जोर से हंसने लगती हैं।